Karol Duchoň

Karol Duchoň (* 21. apríl 1950, Galanta – † 5. november 1985, Bratislava) bol slovenský spevák.

V ankete RTVS Najväčší Slovák v roku 2019 bol vyhodnotený na 78. mieste.

 Životopis 
Matka Karola Duchoňa, Oľga, pochádzala z Báčskeho Petrovca, otec bol riaditeľom strojárenského učilišťa v Galante. Na základnej škole v Galante bola jeho spolužiačkou (dnes známa slovenská speváčka) Eva Máziková. Po skončení základnej školy Karol Duchoň študoval na strojníckej priemyslovke v Partizánskom, ktorú nedokončil. Viac sa venoval hudbe, spevu a hre na gitaru. Štúdium prerušil počas dovolenky rodičov v Juhoslávii, keď odišiel vystupovať s orchestrom Jaroslava Mikulu do zahraničia.

V roku 1968 sa spoznal s Robom Kazíkom, ktorý mal vtedy bítovú skupinu The Ice Boys (Ľadoví chlapci)http://www.sme.sk/c/2645602/Karol-Duchon-slovensky-Tom-Jones.html. Spolu začali hrávať na rôznych podujatiach, okrem iného aj na čajových večeroch v klube v Zlatých Moravciach. V roku 1969 Karol Duchoň začal spievať s Evou Mázikovou v skupine Braňa Hronca. V televízii vystúpil so svojou prvou piesňou v programe Malá televízna hitparáda. Pieseň sa volala „Uber pary“ (Nálady) a bola to coververzia hitu „Sugar, sugar“ od skupiny The Archies so slovenským textom Alexandra Karšaya. Tento Duchoňov spevácky debut upútal verejnosť a o Karola sa začali zaujímať slovenskí profesionálni hudobní skladatelia a textári. Okrem orchestra Braňa Hronca neskôr spolupracoval aj s orchestrom Juraja Velčovského.

V roku 1970 Karol Duchoň spieval po prvýkrát na Bratislavskej lýre. Vystúpil so skladbou „Kto má ťa rád“ s hudbou autora Pavla Zelenaya a textom Milana Lasicu. Aj keď táto pieseň nezískala žiadnu cenu, toto vystúpenie bolo začiatkom jeho profesionálnej kariéry. Karol Duchoň začal spolupracovať so speváčkou Evou Kostolányiovou, spolu s ktorou v roku 1973 získali Striebornú Bratislavskú lýru za interpretáciu piesne „Chvála humoru“ (hudba: Igor Bázlik, text: Tomáš Janovic). V roku 1974 Karol Duchoň získal za interpretáciu piesne „Zem pamätá“ od autorov Pavla Zelenaya a Tibora Grünnera ocenenie Zlatá Bratislavská lýra a v medzinárodnej súťaži Bronzovú Bratislavskú lýru za tú istú pieseň. V tomto roku založil svoju kapelu s názvom Prognóza.

V roku 1975 sa Karol Duchoň predstavil v Tokiu, kde spieval pieseň „Čardáš dvoch sŕdc“ s hudbou Petra Hanzelyho a textom Ľuboša Zemana. Ľuboš Zeman ho na vystúpenie do Tokia aj sprevádzal. Pieseň sa publiku veľmi páčila. Hoci textu nerozumeli, muzikálne zaujala. V tomto období Karol zaznamenával úspechy v rozhlase, televízii aj na koncertoch.

V roku 1976 nahral Karol Duchoň v Nemecku svoj prvý album pre spoločnosť RCA. Nemecká kritika reagovala pozitívne na jeho spev a nazvali ho „slovenský Tom Jones“. V Nemecku naspieval viacero piesní v nemčine, napr. „Edeltraut“, „O Maria“, „Lass uns eine Nacht lang tanzen“, „Sonnenblumen blühen“. V roku 1977 začal vystupovať so skupinou Ľuba Beláka.

V 80. rokoch 20 storočia začal Karol Duchoň spolupracovať s orchestrom VV-Systém Vlada Valoviča a neskôr od roku 1982 so skupinou Za-ja-ce kapelníka Pavla Zajáčka.
náhľad|Matica slovenská každoročne organizuje v Galante podujatie KANTILÉNA na počesť Karola Duchoňa, zúčastnil sa ho aj filmový Karol Duchoň Vladislav Plevčík
Karol Duchoň naspieval niekoľko duetov so známymi spevákmi, ako sú napríklad Peter Stašák („Všetkým dievčatám"), Marcela Laiferová („Kamenný kvietok“), Dušan Grúň („Vonia kakao“), Jana Kociánová a iní. Veľa koncertoval aj v zahraničí – v Nemecku, Sovietskom zväze, Švajčiarsku, Francúzsku, Poľsku, Maďarsku, Bulharsku, na Kube.

Prirovnanie „slovenský Tom Jones“, ktoré si vyslúžil od nemeckých kritikov, sa ujalo a dodnes sa používa aj na Slovensku. Svoj obdiv prirodzenému talentu tohto speváka po jednom vystúpení v Banskej Bystrici na súťaži Bystrické zvony vyjadril aj československý slávik Karel Gott.

 Súkromie 
V roku 1973 sa oženil s Elenou Šurákovou, potom sa im narodila dcéra Danka. Neskôr sa rozviedli. V roku 1985 sa oženil druhýkrát – s majsterkou zvuku Alenou Čermákovou.

Karol Duchoň bol človek so zmyslom pre humor, ktorý rád zabával druhých, bol veľmi dobrosrdečný a rád iným pomáhal. Žil rýchlo, nechcel nič premeškať či nezažiť. Intenzívny spoločenský život, obezita a neskôr choroba pečene spôsobená ťažkým alkoholizmom sa podpísali na jeho priskorom odchode. Zomrel 5. novembra 1985 v Bratislave.

 Ocenenia 
  Zlatá vločka Calexu, za interpretáciu piesne Petra Nováka - „Náhrobní kámen“ (so skupinou The Ice Boys)
 1972 prvá cena - hudobný festival Oravské synkopy za interpretáciu piesne Záhrada piesní (hudba - text : Ervín Kliment )
 1973 Strieborná Bratislavská lýra, za interpretáciu piesne „Chvála humoru“, duet so speváčkou Evou Kostolányiovou - (hudba: Igor Bázlik, text: Tomáš Janovic) 
 1973 prvá cena na festivale populárnych piesní v Budapešti MADE IN HUNGARY za inerpretáciu piesne domáceho autora I.Bagyaya „Na prechádzke“
 1974 Zlatá Bratislavská lýra, za interpretáciu piesne „Zem pamätá“ - (hudba: Pavol Zelenay, text: Tibor Grünner)
 1974 Bronzová Bratislavská lýra, za interpretáciu piesne „Zem pamätá“, v medzinárodnej súťaži
 1974 druhá cena - hudobný festival v Ľubľane za interpretáciu piesne „Za ľúbeznou záhradou“ zároveň aj druhá cena publika.
 1975 účasť na svetovom festivale pop-music Yamaha v Tokiu s piesňou „Čardáš dvoch sŕdc“ autorov Petra Hanzelyho a Ľuboša Zemana
 1977 účasť na prestížnom festivale MIDEM v Cannes s piesňami „Keby náhodou“ a „Príboj“
 2006 cena in memoriam - Aurel za celoživotný prínos do hudobnej kultúry Slovenskej republiky.

 Diskografia 
Albumy
 1974: Karol Duchoň - LP - Opus
 1976: Portrait Einer Stimme - RCA, (nemecky) LP
 1977: Čardáš dvoch sŕdc (LP), Opus
 1980: Karol Duchoň –  Opus
 2008: Muzika –
Kompilácie
 1985: Spomienka na Karola - Opus 9113 1768, LP,
 1997: Na srdci mi hraj  RB - vydavateľstvo Slovenského rozhlasu - CD
 2001: Batoh s páperím - Opus - CD
 2005: To najlepšie - Slovak Radio Records - CD
 2006: 20 Naj- Opus - CD
 2008: Karol Duchoň - Čardáš dvoch sŕdc - Opus a Sme (Slovenské legendárne albumy - Sme) - reedícia LP z 1976)
 2009: Karol Duchoň 74 – Karol Duchoň 80 - Opus EAN 8584019010424, 2CD, edícia Opus 100 
 2015: Darček pre celú rodinu – Forza Music – FZ-0208-2
 2016: 20 Naj II. – Opus – 91 2883-2
Single
 1970: „Nálady (Sugar Sugar)“ –  Karol Duchoň / „Dante a ty“ –  Dušan Grúň –  Supraphon 0 43 0991
 1970: „Slová“ –  Marcela Laiferová / „Kto má ťa rád“ –  Karol Duchoň (Bratislavská lýra 1970), Opus 0 43 1001 h 
 1970: „Biela pani“ –  Karol Duchoň / „Mám v dlani zrnká vetra“ –  Eva Máziková –  Supraphon 0 43 1074
 1971: „Na srdci hraj“ –  Karol Duchoň / „Nebezpečná hra“ –  Eva Máziková, Opus 90 43 0061 h
 1971: „Jediná“ / „Pod modrým nebom“, Opus 90 43 0089
 1971: „Vonia Kakao (Co–co)“ –  Orchester Juraja Velčovského / „Cesta za šťastím“ –  Dušan Grúň, Opus 90 43 0096 Pieseň Vonia kakao naspieval spolu s Dušanom Grúňom s Orchestrom Juraja Velčovského, v ktorom vystupovali ako speváci Orchester Juraja Velčovského / „Dušan Grúň – Vonia Kakao (Co–co) / „Cesta za šťastím, discogs.com
 1971: „Ľadová rozlúčka (I Can See)“ –  Karol Duchoň / „Zazvoní“ –  Oľga Szabová, Opus 90 43 0100 
 1971: „Pieseň o decembri“ –  Karol Duchoň“ / „Vráť mi spánok“ –  Tatjana Hubinská, Opus 90 43 0102
 1972: „Rapid do toho“ –  Karol Duchoň / „Butterfly“ –  Dušan Grúň, Opus 90 43 0113 g
 1972: „Biely klaun“ –  Helena Blehárová / „Keď flauta začne hrať“ –  Karol Duchoň, Opus 90 43 0118
 1972: „Dievča menom Ján (Samson and Delilah)“ –  Sexteto Ľuba Beláka / „Kto mi podá dlaň“ –  Karol Duchoň, Opus 90 43 0168
 1972: „Záhrada piesní“, Opus
 1972: „Sen o mieri“, Opus
 1973: „Kamenný kvietok“ –  (SP) + Marcela Laiferová, Opus
 1973: „Láska je v nás“ / „Uspávanka“, Opus
 1973: „Jazvečík Boby“ / „Zvony pre šťastie“, Opus 90 43 0254 h
 1973: „Chvála humoru“ –  Karol Duchoň a Eva Kostolányiová / „Keby náhodou“ –  Karol Duchoň (Bratislavská lýra 73), Opus 90 43 0261 h
 1973: „Je čierny“ –  (SP) + Marcela Laiferová, Opus
 1974: „Predavač žrebov“  / „Pieseň tuláka –  Opus 80 43 0324 h
 1974: „Básnik a učeň“, Opus
 1974: „Príboj/Píšem ti na žlté listy“, Opus
 1974: „Šiel, šiel...“  / „S bielou hmlou“, Opus 91 43 0363 h
 1976: „Edeltraut“ / „Wenn die Sonnenblumen bluhen“, RCA (nemecky)
 1976: „Lass Uns Eine Nacht Lang Tanzen“ / „O Maria“, RCA (nemecky)
 1976: „Lass uns eine Nacht lang tanzen“ / „O Maria“, Opus (nemecky)
 1976: „Edeltraut“ / „Wen die Sonnenblumen bluhen“, Opus (nemecky)
 1976: „Mám ľudí rád“, Opus
 1976: „Fontána“ / „Hraj, hraj“, Opus
 1976: „Elena“ / „V slovenských dolinách“, Opus 91 43 0418 h
 1976: „Ružové ráno“  / „Adios, láska zlá, Opus 91 43 0421 h
 1976: „Gitara“ / „Láska je halúzka čerešňová“, Opus
 1977: „Mám dobrú správu“ / „Ten druhý“, Opus
 1978: „Cítim“ / „Zmeškaný vlak (SP)– Opus
 1978: „Žiari more“ / „Pohľadnica“, Opus
 1978: „Hrám“, Opus
 1980: „Brat slnko, sestra zem“ / „Tak sa vráť“, Opus
 1981: „Dych tvoj páli“ / „Primášovo srdce“, Opus
 1984: „Neviem byť sám“ –  Elán / „Volám ťa, láska“ –  Karol Duchoň –  Opus 9143 0619 h
 1984: „Vzdialená“ / „Sen o veľkej láske“, Opus
Iné kompilačné albumy
 1974: Bratislavská lýra '74 - Opus, LP, B2. Zem pamätá - Karol Duchoň, B6. Zrnko soli - Karol Duchoň a Jana Kocianová.
 1976: Schlager - Single - RCA
 1978: Dvanásť do tucta - Diskotéka Opusu 2 - Opus - MC, LP - B5. „Zvony pre šťastie“
 1978: Nestarnúce melódie - Opus - LP (reedícia na CD - 2006) „Nečakaj ma už nikdy“, „Dve oči neverné“ - Karol Duchoň/„Rád polku mám“, „Stupavská krčma“, „V skalickom hájičku“ - Karol Duchoň a Miroslav Ličko a Dušan Grúň a Zdeno Sychra
 1979: Dvanásť do tucta - Diskotéka OPUSU 3 - Opus 9113 0873, LP, A6- Čert by bol v tom, B1- Tak sa maj.
 1996: Hviezdne Vianoce - Opus
 2002: Hvězdy nad Bromem - FR centrum FR 0046-2 EAN 8594046 745299 - Orchester Gustava Broma - 16. „Hrám“
 2005: Retrohity - Slovak Radio Records - 11. „V dolinách“
 2006: SK hity 3 - H.O.M.E. Productions - 18. „V slovenských dolinách“
 2006: Nestarnúce melódie - Opus (reedícia LP z 1978)
 2007: Gejza Dusík – Najkrajšie piesne - Opus - 01. „Rodný môj kraj“
 2007: Hit storočia - Opus - 02. „Rodný môj kraj“ - cd2
 2007: !Boom! hity - H.O.M.E. - 13. „V slovenských dolinách“
 2007: Největší slovenské hity 60. a 70. let - Popron Music - 07. „V slovenských dolinách“
 2007: 20 Naj retro Vianoce - Opus - 04. „Pieseň o decembri“ / 08. „Zvony pre šťastie“

 Piesne 

Najznámejšie hity
 „Dievča z Budmeríc“
 „Vzdialená“
 „V slovenských dolinách“ známa aj ako „V dolinách“
 „S úsmevom“
 „Šiel, šiel“
 „Čardáš dvoch sŕdc
 „Smútok krásnych dievčat“
 „Primášovo srdce“
 „Elena“
 „Na srdci mi hraj“
 „Žiari more“
 „Mám ťa rád“
 „Jazvečík Boby“
 „Pieseň o decembri“
 „Tancujem s tebou rád“
 „Sen o veľkej láske“
 „Svet bez Teba“ známa aj ako „Pár chvíľ lúčenia“
 „Hrám“
 „Cítim“

 Filmografia 
 1977: Zlatá réva (spev)
 1980: Toto leto doma (spev) 
 1984: Sladké starosti
 2025: Duchoň

 Literatúra 
 Roman Slušný: Karol Duchoň, Muž s veľkým srdcom, Motýľ, 2005, ISBN 80-89199-25-9, (biografia, 135X205, 190 s.)
 Alena Čisáriková, Roman Slušný, Peter Valo: Nezostalo po nich ticho - 12 osobností očami ich blízkych, Forza Music, 2009, ISBN 978-80-89359-12-7, (12 osobností: Jaro Filip, Stano Radič, Pavol Juráň, Elena Galanová, Ondrej Nepela, Vladimír Dzurilla, František Dibarbora, Ivan Krajíček, Zora Kolínska, Karol Duchoň, Vladislav Müller, Gustáv Valach)

 Referencie 

 Recitál Karola Duchoňa, archív STV, Bratislava
 Hľadanie pólu - hudobný dokument o Karolovi Duchoňovi, STV, Bratislava (autor Pavel Kapusta)

 Pozri aj 
 Duchoň (film)

 Iné projekty 

 Externé odkazy 
 Článok o Karolovi Duchoňovi - časopis Slovenka  
 Životopis - osobnosti.sk
 program STV - Radosť zo života - k2studio.sk 
 Texty a akordy


Kategória:Slovenskí popoví speváci
Kategória:Osobnosti z Galanty